Demokrasi bepengari

Demokrasi bepengari, dikelala mega enggau nama demokrasi enda terus tauka demokrasi bepilih, nya bansa demokrasi ke alai pengari ti dipilih ngarika raban rayat, in enda sebaka enggau demokrasi terus. Nyau semua demokrasi gaya Barat moden befungsyen nyadi sekeda bansa demokrasi bepengari: chunto iya, United Kingdom (menua raja bekonstitusyen beparlimen beserakup), Jereman (menua republik beparlimen federal), Peranchis (menua republik separuh bepresiden beserakup), sereta Amerika Serikat (menua republik bepresiden). Enda baka demokrasi liberal, demokrasi bepengari bisi multiparti de facto, pengawa bepilih enda berat sepiak, tang engka nadai ngembuan atur undang-undang ti udah mansang penuh sereta hak individu enggau minoriti tambah ngelui ari bidang pengawa bepilih.

Demokrasi pengari ngengkahka kuasa ba jari pengari ti dipilih. Parti politik suah nyadi fokus keyerubah deka numbuhka tukuh demokrasi tu ketegal sistem pengawa bepilih minta tauka meransang pengundi ngundi parti politik tauka chalun ti bekaul enggau parti politik (bebida enggau ngundi pengari individu).De Vos et al (2014). South African Constitutional Law in Context. Oxford University Press. Sekeda pakar teori politik (nyengkaum Robert Dahl, Gregory Houston, enggau Ian Liebenberg) nerangka demokrasi bepengari tu poliarki.Houston, G F (2001). Public Participation in Democratic Governance in South Africa. Pretoria: Human Sciences Research Council HSRC Press.Dahl, R A (2005). "Is international democracy possible? A critical view". in Sergio Fabbrini (editor): Democracy and Federalism in the European Union and the United States: Exploring post-national governance. pp. 195–204 (Chapter 13). Abingdon on the Thames: Routledge.
Demokrasi bepengari tau diatur dalam mayuh chara nyengkaum kededua perintah sistem beparlimen enggau bepresiden. Pengari ke dipilih suah iya numbuhka legislatur (baka parlimen tauka kongres), ti engka ngundan siti diwan (unikameral), dua diwan (bikameral), tauka lebih ari dua diwan (multikameral). Ke alai dua tauka lebih diwan bisi, kaban sida suah dipilih nengah chara ke bebida.

Kereban sanding